Ετήσια σειριακή ανίχνευση αγωνιστικής κατάστασης επαγγελματιών καλαθοσφαιριστών
Authors: Τοκατλίδου Χριστίνα 
Published: November 2022

Ένας επαγγελματίας αθλητής καλαθοσφαίρισης εκτίθεται, μέσα σε μια ετήσια περίοδο, σε υψηλό αριθμό προπονητικών μονάδων και μεγάλη συχνότητα αγωνιστικών υποχρεώσεων. Η ασκησιογενής ένταση στην οποία εκτίθεται ο αθλητής εξαρτάται από τον αριθμό πρωταθλημάτων αλλά και από το συνολικό αριθμό αγώνων στα οποία αυτός συμμετέχει. Η υψηλή συχνότητα αγωνιστικών υποχρεώσεων υποτίθεται ότι επηρεάζουν αρνητικά την υγεία και ευρωστία των καλαθοσφαιριστών. Επιδίωξη της παρούσας διατριβής είναι να εξετάσει την ετήσια σειριακή μεταβολή δεικτών που σχετίζονται με την ένταση (στρες) και δεικτών φυσικής κατάστασης και να συσχετιστούν με τα ατομικά αγωνιστικά στοιχεία και το αγωνιστικό επίπεδο του αθλητή. Μεταξύ άλλων μετρήθηκαν ο Αιματοκρίτης, η Αιμοσφαιρίνη, ο Όγκος Ερυθρών Αιμοσφαιρίων, η Κρεατινική Κινάση, ο Σίδηρος, η Φερριτίνη, η Κορτιζόλη η μέγιστη πρόσληψη οξυγόνου και η αλτικότητα των συμμετεχόντων. Στη μελέτη συμμετείχαν συνολικά σαράντα πέντε εξεταζόμενοι. Τριάντα υγιείς επαγγελματίες αθλητές από δύο διαφορετικές ομάδες (δεκαπέντε αθλητές σε κάθε ομάδα), ευρωπαϊκού επιπέδου συμμετοχής στη Euroleague και επιπλέον δεκαπέντε αθλητές εθνικού επιπέδου θα αποτελέσουν το εξεταζόμενο δείγμα. Οι αιμοληψίες και οι αξιολογήσεις της ευρωστίας των συμμετεχόντων πραγματοποιήθηκαν: α) στο ξεκίνημα της αγωνιστικής περιόδου, β) στο μέσο της αγωνιστικής περιόδου (διάρκεια προπόνησης: τέσσερις μήνες) και γ) στο τέλος της αγωνιστικής περιόδου. Τα δεδομένα χειρίστηκαν με ανάλυση συνδιακύμανσης διπλής κατέυθυνσης (Two Way ANOVA). Οι δύο παράγοντες αναφέρονται στο αγωνιστικό επίπεδο (Ευρωπαϊκό έναντι Εθνικό) και στο χρονικό επίπεδο (τρεις μετρήσεις). Όλες οι στατιστικές αναλύσεις πραγματοποιήθηκαν με το στατιστικό πακέτο SPSS, version 17.00 (SPSS Inc, Chicago, IL). Όλα τα τεστ είναι διπλής κατεύθυνσης (two-sided). Η τιμή p-value <0.05 καθορίστηκε ως στατιστικά σημαντική. Τα δεδομένα αυτά αναμένεται να παράσχουν πληροφορίες στην επιστημονική ομάδα κάθε επαγγελματικού σωματείου καλαθοσφαίρισης για την αρτιότερη και ασφαλέστερη γύμναση των αθλητών τους. Δεν υπήρχε καμία διαφορά ανάμεσα στις δύο ομάδες όσον αφορά στα ανθρωπομετρικά χαρακτηριστικά. Οι αθλητές του υψηλού επιπέδου έδειξαν μια αύξηση 12,4% στην μέγιστη πρόσληψη οξυγόνου σε σχέση με τους επαγγελματίες αθλητές. Σχετικά με τους αιματολογικούς παράγοντες οι αθλητές του Ευρωπαϊκού επιπέδου είχαν κατά 3,87% μείωση στα επίπεδα του αιματοκρίτη, μέσα στην αγωνιστική χρονιά, καθώς επίσης και 4,62% μείωση στην αιμοσφαιρίνη στο τέλος της χρονιάς σε σχέση με τους αθλητές του εθνικού επιπέδου. Αναφορικά με τις διαφορές μέσα στις ίδιες τις ομάδες κατά την διάρκεια της χρονιάς η Κρεατινική Κινάση αυξήθηκε κατά 53,5% στους αθλητές του υψηλού επιπέδου στην δεύτερη μέτρηση σε σχέση με τις δύο στην αρχή και στο τέλος της χρονιάς. Σε μία προσπάθεια να αποσαφηνιστεί η επίδραση την οποία ασκεί η προπονητική διαδικασία σε αιμοτολικούς, βιοχημικούς και ψυχολογικούς παράγοντες αποδείξαμε ότι τα επίπεδα της απόδοσης παίζουν πολύ κομβικό ρόλο στο αιματολογικό και βιοχημικό προφίλ. Συγκεκριμένα οι παράγοντες οι οποίοι επηρεάστηκαν περισσότερο ήταν ο αιμοτοκρίτης, η αιμοσφαιρίνη καθώς και η κρεατινική κινάση. Τα αποτελέσματα μας επισημαίνουν και εκφράζουν την σημαντικότητα του επιπέδου της αθλητικότητας και την διαφορά της αθλητικής διατροφής στην διάρκεια της χρονιάς. Ωστόσο, χρειάζεται περισσότερη έρευνα για να ανακαλύψουμε την βιολογική τους σημαντικότητα. Τα δεδομένα που παραθέτονται αναμένονται να παρέχουν πολύτιμες πληροφορίες τόσο στους ερευνητές όσο και στους προπονητές για την καλύτερη δυνατή και την πιο ασφαλή προπόνηση για τους αθλητές.